Aριθμ. 2348 ΕΞ 2020
Τροποποίηση της 2/30508/0004/5.5.2015 απόφασης του Υπουργού Οικονομικών «Μεταβίβαση αρμοδιοτήτων και εξουσιοδότησης υπογραφής "Με εντολή Υπουργού" στους Γενικούς Γραμματείς και στον Ειδικό Γραμματέα του Υπουργείου Οικονομικών, πλην της Γενικής Γραμματείας Δημοσίων Εσόδων, στους Προϊσταμένους των υπαγόμενων σε αυτούς οργανικών μονάδων, καθώς και στους Προϊσταμένους των οργανικών μονάδων που υπάγονται απευθείας στον Υπουργό Οικονομικών» (Β' 785), όπως ισχύει.
Ο ΥΠΟΥΡΓΟΣ ΟΙΚΟΝΟΜΙΚΩΝ
Έχοντας υπόψη:
1. Τις διατάξεις:
α)	Του άρθρου 13 του ν.4622/2019 (Α'133) «Επιτελικό Κράτος: οργάνωση, λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης» όπως τροποποιήθηκε και ισχύει με το άρθρο 174 του ν. 4635/2019 (Α'167),
β)	του άρθρου 24, παρ.5, περ. ε) του ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις» (Α'143), όπως ισχύει,
γ)	του άρθρου 2 του ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο Διαδίκτυο - Πρόγραμμα Διαύγεια - και άλλες διατάξεις» (Α' 112), όπως ισχύει,
δ)	του άρθρου 7 του ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις» (Α' 131), όπως ισχύει,
ε)	του π.δ. 142/2017 «Οργανισμός του Υπουργείου Οικονομικών» (Α'181), όπως ισχύει,
στ)	του άρθρου 90 του Κώδικα Νομοθεσίας για την Κυβέρνηση και τα κυβερνητικά όργανα, ο οποίος κυρώθηκε με το άρθρο πρώτο του π.δ. 63/2005 «Κωδικοποίηση της Νομοθεσίας για την Κυβέρνηση και τα κυβερνητικά όργανα» (ΦΕΚ 98 Α'), όπως ισχύει,
ζ)	του π.δ. 83/2019 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών» (Α'121),
η)	του π.δ. 84/2019 «Σύσταση και κατάργηση Γενικών Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α'123).
2. Την 2/30508/0004/5.5.2015 απόφαση του Υπουργού Οικονομικών «Μεταβίβαση αρμοδιοτήτων και εξουσιοδότησης υπογραφής "Με εντολή Υπουργού" στους Γενικούς Γραμματείς και στον Ειδικό Γραμματέα του Υπουργείου Οικονομικών, πλην της Γενικής Γραμματείας Δημοσίων Εσόδων, στους Προϊσταμένους των υπαγόμενων σε αυτούς οργανικών μονάδων, καθώς και στους Προϊσταμένους των οργανικών μονάδων που υπάγονται απευθείας στον Υπουργό Οικονομικών (Β' 785), όπως έχει τροποποιηθεί με την υπουργική απόφαση 2/53586/0004/24-8-2015 (Β' 1839) και την υπουργική απόφαση 2/78612/0004/10.10.2016 (Β'3253) και ισχύει.
3. Την ανάγκη διασφάλισης της εύρυθμης και αποδοτικής λειτουργίας των Υπηρεσιών του Υπουργείου.
4. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε:
Τροποποιούμε την 2/30508/0004/5.5.2015 (Β' 785) απόφαση του Υπουργού Οικονομικών, όπως έχει τροποποιηθεί και ισχύει, ως εξής:
Α. Προσθέτουμε περίπτωση V. Στην παράγραφο Β του άρθρου 7 ως εξής:
«Στον Προϊστάμενο της Γενικής Διεύθυνσης Δημόσιας Περιουσίας και Κοινωφελών Περιουσιών.
α) Αποφάσεις μετακίνησης εντός και εκτός έδρας στο εσωτερικό των Προϊσταμένων των Κτηματικών Υπηρεσιών επιπέδου Διεύθυνσης και Αυτοτελούς Τμήματος, για εκτέλεση υπηρεσίας, με ενημέρωση της Αυτοτελούς Διεύθυνσης Ανθρώπινου Δυναμικού και Οργάνωσης.
β) Αποφάσεις μετακίνησης εκτός έδρας στο εσωτερικό των Προϊσταμένων των Κτηματικών Υπηρεσιών επιπέδου Διεύθυνσης και Αυτοτελούς Τμήματος, για την παρακολούθηση επιμορφωτικών προγραμμάτων, κατόπιν έγκρισης των οικείων οργάνων, όπως εκάστοτε προβλέπεται από τις ισχύουσες διατάξεις, με ενημέρωση της Αυτοτελούς Διεύθυνσης Ανθρώπινου Δυναμικού και Οργάνωσης».
Β. Προσθέτουμε περίπτωση IX. στην παρ. Β. του άρθρου 8 ως έξης:
«Στους Προϊσταμένους των Κτηματικών Υπηρεσιών επιπέδου Διεύθυνσης.
α) Αποφάσεις μετακίνησης εντός και εκτός έδρας στο εσωτερικό των υπαλλήλων και των Προϊσταμένων των Τμημάτων της οικείας Κτηματικής Υπηρεσίας, για εκτέλεση υπηρεσίας, με ενημέρωση της Αυτοτελούς Διεύθυνσης Ανθρώπινου Δυναμικού και Οργάνωσης.
β) Αποφάσεις μετακίνησης εκτός έδρας στο εσωτερικό των Προϊσταμένων των Τμημάτων και των υπαλλήλων, της οικείας Κτηματικής Υπηρεσίας, για την παρακολούθηση επιμορφωτικών προγραμμάτων, κατόπιν έγκρισης των οικείων οργάνων, όπως εκάστοτε προβλέπεται από τις ισχύουσες διατάξεις, με ενημέρωση της Αυτοτελούς Διεύθυνσης Ανθρώπινου Δυναμικού και Οργάνωσης».
Γ. Προσθέτουμε περίπτωση VII. στην παρ. Β. του άρθρου 13 ως εξής:
«Στους Προϊσταμένους των Κτηματικών Υπηρεσιών επιπέδου Αυτοτελούς Τμήματος.
α) Αποφάσεις μετακίνησης εντός και εκτός έδρας στο εσωτερικό των υπαλλήλων της οικείας Κτηματικής Υπηρεσίας, για εκτέλεση υπηρεσίας, με ενημέρωση της Αυτοτελούς Διεύθυνσης Ανθρώπινου Δυναμικού και Οργάνωσης.
β) Αποφάσεις μετακίνησης εκτός έδρας στο εσωτερικό των υπαλλήλων της οικείας Κτηματικής Υπηρεσίας, για την παρακολούθηση επιμορφωτικών προγραμμάτων, κατόπιν έγκρισης των οικείων οργάνων, όπως εκάστοτε προβλέπεται από τις ισχύουσες διατάξεις, με ενημέρωση της Αυτοτελούς Διεύθυνσης Ανθρώπινου Δυναμικού και Οργάνωσης».
Κατά τα λοιπά ισχύει η ανωτέρω τροποποιούμενη απόφαση.
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 10 Ιανουαρίου 2020
Ο Υπουργός
ΧΡΗΣΤΟΣ ΣΤΑΪΚΟΥΡΑΣ
